Diari Oficial de la Generalitat Valenciana


Sumari del DOGV 2138, del 05-11-1993 (1993/829660)

RESOLUCIÓ de 8 de setembre de 1993, de la Direcció General de Patrimoni Artístic de la Conselleria de Cultura de la Generalitat Valenciana per la qual s'acorda tenir per incoat l'expedient de delimitació de l'entorn de protecció de l'Església de Sant Joan de l'Hospital.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2138

Data del DOGV
:   05-11-1993

Secció del DOGV
:   ALTRES DISPOSICIONS

Número del document
:   1993/829660


Data del document
:   08-09-1993

Organisme emissor
:   Conselleria de Cultura

Tipus de document
:   Resolució

Resolució de 8 de setembre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'Església de Sant Joan de l'Hospital.  
Atès que per Decret de 5 d'abril de 1943 (BOE 16.04.1943), es va declarar Monument Històrico-Artístic de caràcter nacional l'Església de Sant Joan de l'Hospital, de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest Monument.  
Atès allò que disposen els articles 9 de la Llei 16/1985, de 25 de juny, del Patrimoni Histèric Espanyol, i 11 del Reial Decret 111/1986, de 10 de gener, per al desenvolupament parcial de l'esmentada Llei, la Direcció General de Patrimoni Artístic ha resolt:  
1. Incoar expedient de delimitació de l'entorn de protecció de l'Església de Sant Joan de l'Hospital, de València.  
El seu entorn de protecció queda delimitat en els annexos que s'adjunten a aquesta resolució.  
2. Seguir amb la tramitació de l'expedient, segons les disposicions vigents.  
3. Traslladar aquesta resolució a l'alcaldessa de l'Ajuntament de València i fer-li saber que, d'acord amb allò que s'estableix en l'article 19, en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
4. Que, d'acord amb allò que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notifique aquesta resolució a les persones interessades, als efectes oportuns.  
5. Que aquesta resolució, junt amb els seus annexos, es publique en el Diari Oficial de la Generalitat Valenciana i en el Boletin Oficial del Estado.  
La qual cosa es fa pública als efectes oportuns.  
València, 8 de setembre de 1993.- El Director General de Patrimoni Artístic: Salvador Aldana Fernández.  
ANNEX I  
Motivació de la delimitació proposada,  
El criteri general que s'ha seguit per a la delimitació de l'entorn de protecció de l'Església de Sant Joan de l'Hospital consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC, sempre que qualsevol intervenció que s'hi realitze puga afectar-lo tant visualment com física.  
- Parcel·les que donen al mateix espai visual que el BIC i que constitueixen el seu entorn visual i ambiental immediat i en el qual, qualsevol intervenció que es realitze puga- suposar una alteració de les condicions de percepció d'aquell espai o del caràcter de l'espai urbà.  
- Els espais públics en contacte directe amb el BIC i les parcel·les enumerades ades, les quals constitueixen part del seu ambient urbà immediat.  
- Edificacions o qualsevol element del paisatge urbà que, encara que no tinga una situació de veïnatge amb el BIC n'afecten de forma fonamental la percepció.  
ANNEX II  
Àrea de protecció  
A) Descripció literal de la delimitació  
Origen: vèrtex nord de l'encontre entre la plaça de Sant Vicent Ferrer i el carrer del Mar.  
Sentit: sentit horari.  
Línia delimitatória: des de l'origen, la línia recorre l'alineació nord del carrer del Mar fins que troba l'alineació est del carrer de Sant Cristòfol, el recorre fins que troba l'alineació sud del carrer del Miracle, el creua i també el carrer del Trinquet de Cavallers fins al carreró immediat, recorre per aquell la part posterior dels edificis la ' façana dels quals donen al carrer del Trinquet dels Cavallers, ix per la mitgera est de l'església de Sant Tomeu i Sant Felip a la plaça de Sant Vicent Ferrer, recorre l'alineació est d'aquell, la façana del primer edifici del carrer de les Comèdies, creua aquest carrer i entra per la paret mitgera de l'edifici amb el qual enfronta, recorre la part posterior dels edificis les façanes dels quals conformen l'alineació sud de la plaça de Sant Vicent Ferrer i ix per la façana oest del darrer d'aquells i, aleshores, la línia va directa fins a l'origen.  
B) Descripció gràfica  
S'adjunta un plànol per a la publicació.  
Veure imatge